Hadházy felvilágosította Kövért, kinek nincs helye a Parlamentben

Hadházy Ákos LMP-s parlamenti képviselő Facebook-bejegyzésben osztotta ki Kövér László házelnököt, aki a Kossuth Rádió műsorában azt mondta, Hadházynak nem lenne semmi keresnivalója a Parlamentben – szúrta ki a hvg.hu.

Hadházy a következőket írta: “Joga van ilyeneket mondani, hiszen szerintem sem lenne ott nagyon sok embernek helye. Mint ahogyan a köztörvényes būnözōként már többször büntetett és börtönviselt, de a Fidesz segítsègével ismét milliárdos romapénzek eltūnéséért felelōs Farkas Flóriánnak sem ott kellene ülnie sok társával együtt. (Sajnos éppen a “nemzet házelnöke” kötött vele választási szövetsêget a Fidesz nevében) Kövér azt mondja, nem érti, mi ellen tiltakozom, pedig nyilván nagyon is érti. Nem legitim az a “parlament”, amely létrejöttekor tömeges választási csalások történtek, ahol a kormány százmilliárdért kampányolhatott míg az ellenzéki pártok csak ennek töredékéért és ahol több százezer külföldön dolgozó magyarnak nem engedték meg a levélben szavazást.

Azt viszont már az ellenzékben sem érti mindenki: azért KÖTELEZŌ a mostani választás tisztességtelenségére felhívni a figyelmet, mert ha beletörōdünk, akkor a következō is ilyen lesz. VAGY ILYENEBB. Ugyanis senkinek ne legyen kétsége affelōl: amennyivel nagyobb lesz az elégedetlenség vagy esetleg amennyivel helyesebben viselkedik az ellenzék, annyival fogja tisztességtelenebbé tenni a KÖVETKEZŌ választást.”

Hadházy Ákos

Kövér László: Sokszor potyautasnak érzem magam